Vplyvy na podnikateľské prostredie
Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Predovšetkým letecké, dopravné a logistické spoločnosti pôsobiace v spádových oblastiach letiska. Odhadom ide o desiatky potenciálnych podnikateľských subjektov.

Ďalej potom podnikateľské subjekty so záujmom o developerskú činnosť a zároveň aj dodávatelia materiálov a prác. V nemalej miere sa materiál dotýka aj podnikateľských subjektov podnikajúcich v oblasti cestovného ruchu a rekreačných služieb. Odhadom ide o desiatky potenciálnych podnikateľských subjektov.	

3.2. Aký je predpokladaný charakter a rozsah nákladov a prínosov?
	Vzhľadom na skutočnosť, že materiál obligatórne neovplyvní podnikateľské prostredie plošne, bude rozsah nákladov a prínosov závisieť od podnikateľského plánu subjektov, ktoré o danú príležitosť prejavia záujem.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Vzhľadom na skutočnosť, že materiál obligatórne neovplyvní podnikateľské prostredie plošne, bude rozsah administratívnych nákladov závisieť od podnikateľského plánu subjektov, ktoré o danú príležitosť prejavia záujem.	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Materiál primárne predpokladá rozvoj letiska a tým zlepšenie podmienok pre podnikateľov z oblasti leteckej dopravy, ako aj developerov a podnikateľov z oblasti nákladnej leteckej dopravy, z oblasti cestovného ruchu a rekreačných služieb.

Paralelne s nárastom záujmu obyvateľov o využitie leteckej dopravy vzrastie aj záujem podnikateľov o rozvoj aktivít v danom území – predovšetkým cestovný ruch, gastronómia, šport a pod. 	

3.5. Aké sú predpokladané spoločensko – ekonomické dôsledky pripravovaných regulácií?
	Zvýšenie životnej úrovne a celkovej kvality života obyvateľov vplyvom rozvoja podnikateľského života v spádových oblastiach letísk.